**Hoe om ‘n begripstoets aan te pak**

**Goue reëls vir ‘n begripstoets**

1. Vluglees eers net die teks en vrae.
2. Lees die teks die tweede keer solgvuldig deur
3. Lees nou die vrae en soeklees die teks vir antwoorde.
4. Volg die instruksies noukeurig, byvoorbeeld volsin of een woord.
5. As jy aanhaal, moet jy die aanhalingstekens gebruik.
6. Jy hoef nie die vraag in jou antwoord te herhaal nie.
7. ‘n Antwoord is normaalweg nie langer as twee reëls nie.
8. Die puntetoekenning help jou om te sien wat verwag word. (Een feit = 1 punt)

**Vluglees:**

Vluglees tekste om die hoofgedagtes te vind. Dit beteken jy lees die titel, inleiding en die eerste sin van elke paragraaf. Jy kan ook die kernwoorde in die paragrawe uitsoek om ‘n idee te kry waaroor die teks gaan.

**Soeklees**

Jy soeklees ‘n teks vir verdere inligting. Dit beteken dat jy net antwoorde op spesifieke vrae gaan soek en nie die hele teks (weer) deulees nie. Hierdie soort vrae fokus dikwels op wie?, wat?, wanneer? en hoekom?.

**AKTIWITEIT 1:Vluglees en soeklees**

1. Vluglees die tydskrifartikel wat volg om die volgende vrae te beantwoord:
2. Oor watter persoon handel die artikel? (1)
3. Waarom is hierdie persoon so bekend? (1)
4. Hoe lank het die eerste hartoorplanting geduur? (1)

[3]

1. Soeklees die artikel om die volgende vrae te beantwoord:
2. Wat het Barnard ook ontwikkel? (1)
3. Hoe het Denise Darval gesterf? (1)
4. Wie was die ontvanger van die nuwe hart? (1)

[3]

**Totaal: [6]**

**Chris Barnard – held van die 20ste eeu**

**Die bekendste Suid-Afrikaner, prof. Chris Barnard, wat in 2001 oorlede is, het die wêreld se eerste hartoorplanting aan die einde van 1967 uitgevoer. Alhoewel dit is waarvoor hy bekend geword het, het hy ook nuwe hartkleppe en verskeie chirrurgiese prosedures vir orgaanoorplantings ontwikkel. Barnard se belangstelling in orgaanoorplantings het begin toe die baba van een van sy pasiënte met ‘n hartafwyking gebore is en dokters nie die baba aan die lewe kon hou nie.**

**Hy het later in sy loopbaan meer oor nieroorplantings geleer en daar het hy toe die idee gekry om harte oor te plant.**

**Louis Washkansky was die eerste ontvanger van ‘n nuwe hart. Tydens ‘n operasie wat vyf uur geduur het, het Barnard die hart van ‘n jong meisie, Denise Darval, in Washkansky oorgeplant. Darval het in ‘n motorongeluk gesterf. Ongelukkig is Washkansky ‘n paar weke na die oorplanting dood. Barnard het egter daarna nog baie pasiënte se lewens gered. Hy word vandag nog as een van diewêreld se voorste medici beskou.**

**AKTIWITEIT 2.1**

**Kyk of jy die volgende vrae kan beantwoord:**

**Vluglees om inligting te bekom**

Jou onderwyser sal die volgende aspekte met jou bespreek **voor jy lees**:

* Wat is **vluglees?**
* Wat is **inligting**?
* Hoe vluglees jy om inligting te versamel?
* Jy moet ook ‘n **opsomming** van dit wat jy lees neerskryf.
* Hoe maak jy ‘n opsomming?
* Opsomming moet oor die **belangrikste feite** wees.
* Wat is ‘n **feit** en wat is ‘n **mening**?

**AKTIWITEIT 2.2**

**Lees nou die volgende teks en let op die volgende:**

* Som die belangrikste feite puntsgewys op.
* Wat is **menings** en wat is **feite** in hierdie artikel?

|  |
| --- |
| **Wat is selfbeeld?**  Presies wat die woord sê. Dit is ‘n beeld wat jy van jouself in jou gedagtes het. Met ander woorde hoe jy jou projekteer aan ander mense en wat jy van jouself dink.  Ons word nie gebore met ‘n slegte selfbeeld nie. Die mens is geskep om suksesvol te wees en almal word gebore met ‘n goeie selfbeeld. Dit is die invloede van die dag van ons geboorte af wat ons selfbeeld later sal bepaal.  Indien ‘n kind met ‘n klomp negatiewe faktore grootword, soos om gespot te word op skool deur ander kinders of swak huislike omstandighede, kan dit so ‘n persoon as volwassene se selfbeeld so beïnvloed dat hy of sy minderwaardig voel en dit kan gevolglik lei tot ‘n swak selfbeeld. Hy of sy sal dan moontlik nooit in die lewe kan presteer of suksesvol wees nie  Wat kan ons doen om dit te verander? Gaan identifiseer wat dit is wat jou minderwaardig laat voel. M.a.w wat veroorsaak jou swak selfbeeld? Skryf dit neer. Nou gaan maak jy ‘n tweede lysie soos jy jou graag wil sien as ‘n suksesvolle persoon. Skep ‘n prentjie in jou gedagtes van jouself as suksesvol. Voorbeelde: trek mooi klere aan, glimlag vir jou maats, ignoreer negatiewe aanmerkings,leer hard vir toetse en eksamens om goeie uitslae te kry,neem deel aan aktiwiteite by die skool en wees positief teenoor jou maats en ouers. Dit is maar enkele dinge waaraan jy kan dink om positief te verander.  Bron: Verwerk uit -*roekeloos.co.za Sukses Deel II Gerhard Strydom* |

Woordeskat

**selfbeeld**: *[self-image]* beeld wat jy van jouself het

**suksesvol**: *[successfully]* Ons is baie in ons skik-ons het die projek suksesvol afgehandel. We are pleased- we completed the

project successfully.

**invloede**: *[influence]* Simon is baie stout en het slegte invloede op Philip – hy word ook nou stout. Simon is very naught and has a bad

influence on Philip- he’s becoming naughty too.

**faktore**: *[factors]* Nat paaie en swak sig is twee faktore wat ongelukke kan veroorsaak. Wet roads and poor visibility are two factors

that can cause accidents.

**omstandighede**: *[circumstances]* Hulle lewe onder moeilike omstandighede. They are living under difficult circumstances.

**minderwaardig**: *[inferior]* Hy voel minderwaardig want sy maats is sterker as hy. He feels inferior because his friends are stronger than

him.

**presteer**: *[perform]* Jy kan nie verwag dat ‘n span moet presteer as hulle nie geoefen het nie. You can’t expect a team to perform if

they haven’t practice.

**aanmerking**: *[remark]* Mathew het ‘n onsensitiewe aanmerking gemaak oor Kate se bril. Mathew made an insensitive remark about

Kate’s glasses.

**uitslae**: *[results]*  Die uitslae is swak. Thea results are poor.

*Bron: Pharos Tweetalige skoolwoordeboek 2e uitgawe- NB Uitgewers*

Beantwoord die volgende vrae in jou **Taalleer klaswerkboek** as jy klaar gelees het.

1. Wat is selfbeeld volgens die artikel?
2. Waarom word ons nie gebore met ‘n swak selfbeeld nie?
3. Wat kan gebeur as jy met ‘n klomp negatiewe faktore grootword?
4. Is die volgende WAAR of ONWAAR ?
   1. Ons kan ons selfbeeld verander al was daar negatiewe faktore in ons lewe.
   2. Motiveer jou antwoord.
5. Noem twee dinge as voorbeeld wat jy kan doen om ‘n swak selfbeeld te verbeter.
6. Voltooi die sin deur die korrekte woord in die hakies te kies.
   1. ‘n Negatiewe selfbeeld kan verander word deur (anders/ positief) oor jouself te dink.
7. Watter van die onderstreepte woorde in die volgende sin is die onderwerp, gesegde en voorwerp?

Hy leer vir die toets.

**ANTWOORDE:**

**👉Vluglees om inligting te bekom**

**👉Vooraf:**

Onderwyser moet die volgende aan die leerlinge verduidelik:

Wat is ‘***vluglees’***?

Dit beteken vinnig deurlees.

Die artikel op bladsy 3 word die **eerste keer** vinnig deugelees. ‘***om inligting te bekom’***

Dit is die doel waarom jy die artikel deurlees.

Die ***inligting wat jy sal versamel/ bekom*** sal jy as volg aanpak:

* Kyk na die **titel** van die artikel – dit som die artikel op.
* Die artikel is in **paragrawe** verdeel – Kyk na die **eerste sin** van elke paragraaf

wat die inligting in die paragraaf opsom )

Lees nou die **tweede keer** die artikel deur nadat jy die vrae deurgelees het:

* Soek **vlugtig** vir die antwoorde op die vrae uit die artikel.

**Opsomming**

1. Selfbeeld is die beeld wat jy in jou gedagtes van jouself het.
2. Ons word nie gebore met ‘n negatiewe selfbeeld nie.
3. Negatiewe invloede van buite af kan ons selfbeeld beïnvloed.
4. Kinders wat so beïnvloed word kan nie presteer nie.
5. Dit kan verander word deur ‘n lysie te maak van dit wat jou negatief laat voel.
6. ‘n Tweede lysie soos jy jouself graag wil sien as suksesvolle

persoon, kan ook gemaak word.

1. Doen dinge wat jou laat positief voel oor jouself.

* **Menings en feite in die artikel**

|  |  |
| --- | --- |
| Menings | Feite |
| ‘n Kind wat met ‘n klomp negatiewe faktore grootword, sal moontlik nie in die lewe kan presteer nie. | Selfbeeld is die beeld wat jy van jouself het in jou gedagtes. |
|  | Ons word nie gebore met ‘n slegte selfbeeld nie. |

****

**ANTWOORDE (Vrae oor artikel)**

1. Wat is selfbeeld volgens die artikel? (1)

*Dit is ‘n beeld wat jy van jouself in jou gedagtes het.*

1. Waarom word ons nie gebore met ‘n swak selfbeeld nie? (1)

*Omdat die mens geskep is om suksesvol te wees en almal word gebore*

*met ‘n goeie selfbeeld. Invloede van buite veroorsaak ‘n swak selfbeeld.*

1. Wat kan gebeur as jy met ‘n klomp negatiewe faktore grootword? (1)

*Dit kan veroorsaak dat jy minderwaardig voel en dit kan lei tot ‘n swak*

*selfbeeld.*

1. Is die volgende WAAR of ONWAAR ?
   1. Ons kan ons selfbeeld verander al was daar negatiewe faktore

in ons lewe. (1)

*Ja.*

4.2 Motiveer jou antwoord . (1)

*Jy kan identifiseer wat dit is wat jou minderwaardig laat voel*

*en dit omswaai deur te konsentreer op die positiewe dinge wat*

*jou laat beter voel. (enige iets soortgelyks volgens teks)*

5 Noem twee dinge as voorbeeld wat jy kan doen om ‘n swak selfbeeld

te verbeter. (2)

*Voorbeelde: trek mooi klere aan, glimlag vir jou maats, ignoreer negatiewe aanmerkings,leer hard vir toetse en eksamens om goeie uitslae te kry,neem deel aan aktiwiteite by die skool en wees positief teenoor jou maats en ouers.*

*(enige TWEE van bogenoemde)*

6. Voltooi die sin deur die korrekte woord in die hakies te kies. (1)

6.1 ‘n Negatiewe selfbeeld kan verander word deur (anders/ **positief**)

oor jouself te dink. (1)

1. Watter van die onderstreepte woorde in die volgende sin is die onderwerp, gesegde en voorwerp?

Hy leer vir die toets. (1)

*Hy = onderwerp*

*leer = gesegde*

*voorwerp = toets*

[10]

**AKTIWITEIT 3: VISUELE TEKSTE**

**Die volgende moonlikhede kan in gedagte gehou word tydens die bestudering en assessering van visuele tekste:**

* Wat kry die skerpste fokus in die teks?
* Hoe word daar na tyd in die spotprent, illustrasie, tekenprent verwys?
* Watter simbole en tekens kom in die spotprent voor?
* Watter leidrade word aangetref?
* Wat is die simboliek/betekenis van elk van die leidrade?
* Waarna verwys elkeen?
* Beteken hierdie simbole en tekens dieselfde vir alle mense?

Oefening 1: Visuele tekste

1. Lees die onderstaande leesstuk en beantwoord vrae:

**Strokiesprent 1**

|  |
| --- |
|  |

**Strokiesprent 2**

|  |
| --- |
|  |

**Strokiesprent 3**

|  |
| --- |
|  |

**Strokiesprent 4**

|  |
| --- |
|  |

1. Beskryf die karakters in strokiesprent 1 se gesigsuitdrukkings.
2. Waarom trek die kat gesigte in raampie 3?
3. Lees Groeipyne: Hoeveel betaal Devin se pa vir goeie punte?
4. Wat is die afleiding wat jy maak uit die pa se woorde in raampie 3?
5. Wat is die antwoord wat Jeremy sy ma gee in Zitts?
6. Wie is buite by die voordeur in die laaste strokie?
7. Wat is die antwoord wat hy stuur in raampie 3?
8. Beskryf die koning se liggaamshouding.

**AKTIWIITEIT 4**

Lees die onderstaande leesstuk en beantwoord dan die vrae:

|  |
| --- |
| **Wát, ’n haas in Madiba se oor? Régtig, ’n háás?**  Dít was gister die reaksie van Mack Lewele, woordvoerder van die departement van kuns en kultuur, toe hy gepols is oor die hasie wat by die regteroor van die standbeeld van oudpres. Nelson Mandela voor die Uniegebou uitloer.  Die reuse-bronsbeeld van Madiba is verlede maand op Versoeningsdag onthul enkele dae ná die ikoon se dood.  Lewele het gesê hulle was nie bewus van die haas nie en die departement gaan onmiddellik ondersoek instel.  Beeld het ’n foto wat een van sy fotograwe geneem het op versoek aan die departement gestuur.  “Ons kan nie kommentaar lewer voordat ons dit met ons eie oë gesien het nie,” het Lewele gesê.  Ruhan Janse van Vuuren en André Prinsloo, die twee Pretoriase beeldhouers wat die beeld gemaak het, het gister die aap uit die mou, of eerder die haas uit die oor gelaat oor dié verskynsel.  Hulle het gesê daar is in die ateljee op die hasie besluit nadat die departement hulle verbied het om hul handtekeninge onderaan die een broekspyp aan te bring.  Prinsloo het gesê hy en Janse van Vuuren het besluit om ’n “klein stempel” van hul werk te laat.  “Die haas is simbolies en verteenwoordig die haas waarteen die beeld gemaak moes word. Die tydfaktor was groot en ons het soms baie hard gewerk.”  Janse van Vuuren wou ’n merk laat wat sou beteken sy kleinkinders kan eendag daarna kyk en sê: “Dit is my oupa se handewerk.”  Volgens Prinsloo is die “klein simbooltjie” weggesteek in die oor en doen dit nie afbreuk aan die beeld nie.  “Jy het ’n langlens (kamera) of ’n verkyker nodig om dit te sien. Daar het baie mense gedurende die gietproses van naby na die beeld gekyk en niemand het dit raakgesien nie.  “Ons het vermoed iemand gaan dit die een of ander tyd raaksien, maar nie so gou nie. Daar is regtig geen dieper betekenis daaragter nie,” het Prinsloo gesê.  Janse van Vuuren het gesê hulle is bly die beeld het die afgelope maand ’n groot aantrekkingskrag in die hoofstad geword.  Die briewegleuf wat hulle op eie inisiatief in die beeld se linkerbobeen geplaas het, is ook baie gewild.  Lewele wou nie sê of die departement dit gaan oorweeg om die haas te verwyder nie.  *Deur Ruben Claasen; Verwek uit Beeld, 15 Januarie 2014* |

1. Wat is die hoofgedate van par.1?
2. Wie was die beeldhouers wat Mandela se beeld geskep het?
3. Watter opdrag het die departement van kuns en kultuur hulle gegee?
4. Waarom het die beeldhouers op die hasie besluit?
5. Hoekom wou die beeldhouers ŉ unieke merk los?
6. Waarom het die hasie groot konsternasie veroorsaak?
7. Wie is die skrywer van die berig? Watter leestegniek het jy gebruik om die antwoord te kry?

**ANTWOORDE:**

Strokiesprente

1. Hulle lyk verveeld.
2. Hy spot sy baas en daarom trek hy ‘n spottende gesig
3. R100 vir ‘n A en R50 vir ‘n B
4. Hy wens ook hy is Devin se pa sodat hy soveel geld het
5. Hy het probeer om sy klere teen die dak te hand maar gravitasie het nie saamgespeel nie
6. Hagar
7. Hy wil binne die voordeur wees
8. Hy is verbaas

Madiba-beeldhouers

1. Die hasie in die Madiba standbeeld se oor moet verwyder word.
2. Ruhan Janse van Vuuren en Andre Prinsloo
3. Hulle moet die haas so gou moontlik verwyder.
4. Die departement het hulle verbied om hul handtekening op die beeld aan te bring.
5. Nee, hulle is verbied deur die departement van kuns en kultuur.
6. Dit het konsternasie veroorsaak omdat dit as disrespekvol beskou word.
7. Cobus Claassen. Soeklees.

**AKTIWITEIT 5**

**ADVERTENSIES**

**Lees en kyk: Lees en kyk vir begrip en inligting (individuele werk)**

* Lees die advertensies. Watter tegnieke gebruik die adverteerder om aandag te trek? Treffende woorde, verskillende lettertipes. Let op dat daar van kort frases eerder as van lang sinne gebruik gemaak word. Watter tipe inligting kan ons bekom deur die advertensie te lees.
* Lees en bepaal die betekenis van onbekende woorde deur kontekstuele leidrade te gebruik, herlees waar nodig.
* Lettergroottes en -tipes.
* Opskrifte en onderskrifte.
* Raampies.
* Praat- en dinkborrels.
* Lettergrootte en redes vir gebruik van hoofletters.
* Ekstra inligting (gebruik om inligting te gee wat nie in die dialoog of beelde weergegee kan word nie).

**5.1**

Gebruik ‘n woordeboek om onbekende woorde op te soek. Behandel die woordeskat met die leerlinge:

|  |  |  |  |  |  |
| --- | --- | --- | --- | --- | --- |
| Woordeskat | | | | | |
| loopbaan | *career* | beurse | *bursaries* | verbeterde | *improved* |
| beroep | *job / work* | behoeftige | *needy* | vervoerbestuur | *transport management* |
| opedag | *open day* | omvattende | *comprehensive* | mededingend | *stay in the competition* |
| kurses | *course* | hedendaagse | *current (times)* | inskrywingsvereistes | *requirements to enter* |
| toegeken | *awarded to* | besigheidskool | *business school* | nagraadse studies | *post gradutate studies* |
| deeltydse | *part time* |  |  |  |  |

**5.2**

**Tydens lees**

Lees aandagtig sodat jy kan verstaan waaroor die advertensie gaan.

Lees en bestudeer die volgende advertensies en beantwoord dan die vrae wat

daarop volg:

|  |
| --- |
| (oorgeneem uit BEELD: 8 Januarie 2014) |

Beantwoord die vrae wat volg:

5.2.1 Haal TWEE OPEENVOLGENDE WOORDE aan wat bewys dat die kurses jou

volkome gereed sal maak vir toetrede tot die animasiebedryf.

5.2.2 Watter moontlike loopbane kan ‘n mens volg nadat jy jou kwalifikasie voltooi het?

5.2.3 Watter antwoord voltooi die volgende sin korrek?

Skryf slegs die letter (A – D) langs die vraagnommer (1.3) neer.

Studente moet vooraf “RSVP” om die opedag by te woon, beteken….

A hulle kan enige tyd tussen 8:30 en 12:30 die college besoek.

B hulle moet vooraf bevestig of hulle die opedag gaan bywoon.

C die opedag is 1 Februarie.

D Al die bogenoemde antwoorde is korrek

5.2.4 Noem TWEE maniere waarop studente met Oakfields College kan kontak maak.

5.2.5 Die kollege se leuse is: “*Extraordinary Education*”.

5.2.5.1 Dink jy dit is ‘n gepaste leuse?

5.2.5.2 MOTIVEER jou antwoord in vraag 5.2.5.1.

**5.3 Lees en bestudeer die volgende advertensie en beantwoord die vrae wat**

**daarop volg.**

|  |
| --- |
| (oorgeneem uit BEELD: 8 Januarie 2014) |

5.3.1 Die NWU Potchefstroom Besigheidskool bied slegs beurse aan, aan mense

wat aan hulle vereistes voldoen.

5.3.1.1 Is hierdie stelling WAAR of ONWAAR?

5.3.1.2 Motiveer jou antwoord in VRAAG 5.3.1.1. Haal EEN SIN aan.

5.3.2 Uitstekende akademiese prestasie in jou vorige studies sal jou bevoordeel bo ‘n ander kandidaat.

5.3.2.1 Is hierdie stelling WAAR of ONWAAR?

5.3.2.2 Motiveer jou antwoord in VRAAG 5.3.2.1

Haal VYF OPEENVOLGENDE WOORDE aan om jou antwoord te

bewys.

5.3.3 Waarom dink jy, is die farmaseutiese maatskapy *Aspen Pharmacare*, betrokke by beurse vir besigheidstudente?

5.3.4 Wie kan ‘n mens kontak vir meer inligting oor die kurses?

5.3.5 Wanneer is die sluitingsdatum vir die aansoeke om die beurse?

**5.4 Lees en bestudeer die advertensie en beantwoord die daaropvolgende vrae.**

|  |
| --- |
| (oorgeneem uit BEELD: 8 Januarie 2014) |

5.4.1 Hoe lank is die diploma in vervoerbestuur?

5.4.2 Watter tersiêre instansie adverteer die kurses?

5.4.3 Aan watter vereistes moet ‘n kandidaat voldoen om vir die kurses te kan inskryf?

5.4.4 Watter antwoord voltooi die volgende sin korrek?

Skryf slegs die letter (A – D) langs die vraagnommer (1.14) neer.

Volgens die advertensie moet mens voortdurend jou kennis verbeter om

mededingend te bly.

Dit beteken....

A mens moet aanhou studeer.

B mens moet aanhou praktiese ervaring opdoen.

C mens moet die teorie en praktyk kombineer.

D nie een van die bogenoemde antwoorde nie.

5.4.5 Die Departement Vervoer- en Toevoerkettingsbestuur bied slegs ‘n diploma

in Vervoerbestuur aan.

5.4.5.1 Is hierdie stelling WAAR of ONWAAR?

5.4.5.2 Motiveer jou antwoord in VRAAG 1.14.1. Haal EEN SIN aan.

5.4.6 Sal jy graag ‘n diploma in Vervoerbestuur wil kry? MOTIVEER jou antwoord.

**Moontlike antwoorde – (voorstel vir assessering)**

5.2.1 “omvattende opleiding” / omvattende opleiding

5.2.2 multi-media produksie ontwikkelaars

\*digitale ontwerpers

\*onderwysers

\*werk in die televisie en vidieoproduksiebedryf

\*produksiefasiliteerders vir spesialiteit 3D en visuele effekte. (ENIGE EEN)

5.2.3 B hulle moet vooraf bevestig of hulle die opedag gaan bywoon.

5.2.4 \*Studente kan die kollege bel / skakel / via telefoon

\*Studente kan die kollege epos / vir hulle ‘n elektroniese pos stuur

(NIE die telefoonnommers en epos adres nie)

5.2.5 Ja / Nee

JA: hulle bied buitengewone/ goeie / uitstekende opleiding aan.

Nee: dit is nie ‘n oorspronklike leuse nie. Ons weet nie of hulle werklik so goeie

tersiêre instansie is nie.

5.3.1.1 WAAR

5.3.1.2 “Die NWU Potchefstroom Besigheidskool nooi geskikte kandidate om

aansoek te doen ...”

5.3.2.1 WAAR

5.3.2.2 “Oorweging sal geskenk word aan”

5.3.3 \**Aspen Pharmacare* wil toekomstige MBA studente aanstel.

\**Aspen Pharmacare* wil hulle produk aan profesionele persone bemark.

\**Aspen Pharmacare* wil arm/ behoeftige/ uitstaande studente help met hulle studies.

\*(onderwyserdiskresie)

5.3.4 Marilize Minne

5.3.5 13 Januarie 2014

5.4.1 Drie jaar / 3 jaar.

5.4.2 Die Universiteit van Johannesburg / UJ / University of Johannesburg

5.4.3 Hy moet matriek hê/ Graad 12.

5.4.4 A mens moet aanhou studeer.

5.4.5.1 ONWAAR

5.4.5.2 “Die Departement Vervoer- en Toevoerkettingbestuur bied ook Diplomas in Padvervoerbestuur en Logistieke Bestuur aan.

5.4.6 Ja/ Nee EN ‘n motivering waarom leerder vir die kurses wil inskryf of nie.

**5.5** Die taalvrae wat volg, is op die **advertensie** gebaseer.

Voer die instruksies by elke vraag uit.

|  |
| --- |
|  |

|  |  |  |
| --- | --- | --- |
| 5.5.1 | Wie is die adverteerder? | (1) |
| 5.5.2 | Wie is die teikengroep van hierdie advertensie? | (1) |
| 5.5.3 | Noem EEN tegniek waarmee die adverteerder jou probeer oortuig om hierdie produk te koop. | (1) |
| 5.5 4 | Vorm ’n BETREKLIKE VOORNAAMWOORD van die woorde tussen hakies.  My gesin kan nie (sonder + dit) oorleef nie. | (1) |
| 5.5.5 | Gebruik die HOMONIEM van vier in ‘’n sin sodat die betekenis duidelik is.. | (1) |
| 5.5.6 | Dui die LETTERGREPE van die woord tussen hakies aan.  Eet vis vir ’n (gesonde) hart. | (1) |
| 5.5.7 | Kies die antwoord wat die sin KORREK sal voltooi. Skryf net die vraagnommer (3.7) en die antwoord (A – D) neer, byvoorbeeld 3.7 **E**.  ... navrae by LuckyStarSA.  A Doen  B Maak  C Rig  D Vra | (1) |
| 5.5.8 | Gee die TEENOORGESTELDE GESLAG van die vetgedrukte woord.  My **neef** hou niks van vis nie. | (1) |
| 5.5.9 | Gee die INTENSIEWE VORM van die woord tussen hakies.  Visslaai is ’n heerlike (koue) middagete. | (1) |
| 5.5.10 | Verander die sin in ’n VRAAGSIN.  Lucky Star sardyne bevat baie vetsure. | (1) |
|  |  | **[10]** |

|  |  |  |
| --- | --- | --- |
| **AKTIWITEIT 5.5 (ADVERTENSIE)** | | |
| **VR** | **ASSESSERINGSRIGLYNE** | **PUNT** |
| 5.5.1 | Lucky Star | 1 |
| 5.5.2 | Enige persoon wat hou van geblikte vis. | 1 |
| 5.5.3 | prentjies  OF  Slagspreuk: Eet Beter. Leef Beter.  OF  Hooflettergebruik in slagspreuk. | 1 |
| 5.5.4 | Daarsonder | 1 |
| 5.5.5 | A  **OF**  Doen  **OF**  A Doen | 1 |
| 5.5.6 | Vier – die getal (4)  Byvoorbeeld: Daar is **vier** prentjies in die advertensie. | 1 |
| 5.5.7 | ge-son-de | 1 |
| 5.5.8 | niggie | 1 |
| 5.5.9 | yskoue | 1 |
| 5.5.10 | Bevat Lucky Star sardyne baie vetsure? | 1 |
|  |  | **[10]** |

**AKTIWITEIT 6**

**LEESSTUKKE MET TAALVRAE**

Die taalvrae wat volg, is op die leesstuk gebaseer.

Voer die instruksies by elke vraag uit.

|  |
| --- |
| (6.1) **’n Spesiale rolstoel … vir ’n goudvis!**  Tarryn Joseph  ’n (6.2) (Persoon wat in Amerika woon), Derek Burnett (20), het ’n spesiale rolstoel vir ’n goudvis gebou nadat hy uitgevind het dié vis (6.3) ly aan ’n swemblaassiekte. Dit verhinder die vis om te swem en homself regop te hou. (6.4) Dit kluister die vis dus aan die bodem van die tenk.  “Ek het ’n stukkie lugpyp wat ’n mens gewoonlik in hul tenk gebruik rondom die goudvis gespan en ’n paar kleppe aan die (6.7) onderkant ingesit om hom regop te hou.”  Daarna het hy gewiggies onder bygevoeg en ’n stukkie polistireen bo-op. “Ek het stadig stukkies verwyder om die regte dryfvermoë te bereik sodat hy nie voel ’n stoel hou hom agter nie.”  Foto: TwitterDerek het vir sy vriendin, Taylor Dean (19), ’n (6.6) foto van die goudvis gestuur en sy het gevoel sy moet dié vernuftige oplossing in die sosiale media deel.  “Hy het uit sy pad uit gegaan om die goudvis te help. (6.10) Dit was net baie kosbaar.”  “Mense wat nie gewoond is aan akwariumstokperdjies nie, sal hulle nie eens ’n vis in ’n rolstoel kan indink nie,” vertel Taylor.  Taylor se eerste (6.11) (skryf in) op Twitter het al meer as  27 000 hertwiets gehad en die sosiale media het omtrent gegons.  Verwerk uit *Huisgenoot,* 19 Maart 2017 |


|  |  |  |
| --- | --- | --- |
| 6.1 | Skryf die ADJEKTIEF in die sin neer. (titel)  ’n Spesiale rolstoel … vir ’n goudvis! | (1) |
| 6.2 | Wat word ’n persoon wat in Amerika woon genoem? | (1) |
| 6.3 | Gebruik die HOMOFOON van **ly** in ’n sin sodat die betekenis duidelik blyk. | (1) |
| 6.4 | Skryf die volgende sin oor in die VERLEDE TYD.  Dit kluister die vis dus aan die bodem van die tenk. | (1) |
| 6.5 | Skryf die BYWOORD VAN TYD in die volgende sin neer.  Derek Burnett het onlangs besluit om ’n rolstoel vir ’n goudvis te bou. | (1) |
| 6.6 | Gee die MEERVOUD van die vetgedrukte woord.  Derek het ’n **foto** vir Taylor gestuur.. | (1) |
| 6.7 | Gee die ANTONIEM vir die vetgedrukte woord in die sin.  Derek het ’n paar kleppe aan die **onderkant** ingesit . | (1) |
| 6.8 | Skryf Taylor Dean se ouderdom uit in woorde.  Taylor Dean (19) het die foto op sosiale media gedeel. | (1) |
| 6.9 | Skryf die volgende sin oor in die INFINITIEF.  Derek bou ’n rolstoel vir die goudvis.  Skryf die sin oor en begin só: Derek behoort … | (1) |
| 6.10 | Skryf die sin oor in die TOEKOMENDE TYD.  Dit was net baie kosbaar. | (1) |
| 6.11 | Skryf die KORREKTE VORM van die selfstandige naamwoord tussen hakies.  Taylor se eerste (skryf in) op Twitter het al meer as 27 000 hertwiets gehad. | (1) |
| 6.12 | Verander die stelsin in ’n VRAAGSIN.  Die sosiale media het omtrent gegons. | (1) |
| 6.13 | Skryf die sin oor en begin met die ONDERWERP wat onderstreep is.  Hy het gewiggies onder bygevoeg. | (1) |
| 6.14 | Verbind die sinne met die voegwoord tussen hakies.  Die sosiale media het gegons. Taylor het meer as 27 000 hertwiets gehad. (Aangesien)  Begin so: Aangesien … | (1) |
|  |  | **[14]** |

**AKTIWITEIT 7**

**PRENT EN TAALVRAE**

Die taalvrae wat volg, is op die prent gebaseer.

Voer die instruksies by elke vraag uit.

****

|  |  |  |
| --- | --- | --- |
| 7.1 | Kies die antwoord wat die sin KORREK sal voltooi. Skryf net die vraagnommer (7.1) en die antwoord neer.  Die man sit (om / by / aan) die tafel. | (1) |
| 7.2 | Kies die antwoord wat die sin KORREK sal voltooi. Skryf net die vraagnommer (7.2) en die antwoord neer.  Die ouma dra’n (brille / bril / glase). | (1) |
| 7.3 | Gee EEN WOORD vir die omskrywing tussen hakies.  Langs die yskas is ’n kas vol (koppies, pierings, borde, ens.) | (1) |
| 7.4 | Gee die KORREKTE VORM vir die woorde tussen hakies.  Die ouma is (baie oud). | (1) |
| 7.5 | Vorm ’n SAMESTELLING van die woorde tussen hakies.  Die man sit met sy (links + hand) op die tafel. | (1) |
| 7.6 | Gee die KORREKTE VORM van die word tussen hakies.  Die man sit met (kruis) bene. | (1) |
|  |  | **(6)** |

**ANTWOORDE**

|  |  |  |
| --- | --- | --- |
| **AKTIWITEIT 6** | | |
| **VR** | **ASSESSERINGSRIGLYNE** | **PUNT** |
| 6.1 | Honde en ape vermy dié wat nie help **nie**. | 1 |
| 6.2 | onder leiding van | 1 |
| 6.3 | Onlangs | 1 |
| 6.4 | Babas | 1 |
| 6.5 | Kan ape en honde só ’n oordeel vel**?** | 1 |
| 6.6 | Die kind se **vel** is bloedrooi na die dag in die son. / Die hond se **vel** jeuk van vlooibyte. / Gebruik ’n **vel** skryfpapier.  (enige EEN of SOORTGELYK) | 1 |
| 6.7 | Ape en mense behoort ’n oordeel te kan vel. | 1 |
| 6.8 | Die akteur bied vir die ape iets te ete aan. | 1 |
| 6.9 | Vriendelike | 1 |
| 6.10 | Spelende | 1 |
| 6.11 | Een akteur het vir al drie balle gevra en die persoon het dit oorhandig. | 1 |
| 6.12 | Reageer | 1 |
| 6.13 | Deur | 1 |
| 6.14 | Aangesien die mense vriendelik is, het die ape die kos by hulle gevat. | 1 |
|  |  | **[14]** |

|  |  |  |
| --- | --- | --- |
| **AKTIWITEIT 7** | | |
| 7.1 | By | 1 |
| 7.2 | Bril | 1 |
| 7.3 | Breekgoed | 1 |
| 7.4 | stokoud / horingoud | 1 |
| 7.5 | linkerhand | 1 |
| 7.6 | Gekruisde | 1 |
|  |  | **[6]** |
|  |  | **[20]** |